CELEX: C2007/183/81
Language: el
Date: 2007-08-04 00:00:00
Title: Υπόθεση F-21/06: Απόφαση του Δικαστηρίου Δημόσιας Διοίκησης της 28ης Ιουνίου 2007 — da Silva κατά Επιτροπής (Υπαλληλική — Διορισμός σε βαθμό — Θέση διευθυντή δημοσιευθείσα προ της 1ης Μαΐου 2004 — Τροποποίηση του ΚΥΚ — Άρθρο 2 και άρθρο 5, παράγραφος 5, του παραρτήματος ΧΙΙΙ του ΚΥΚ — Κατάταξη σε βαθμό κατ' εφαρμογήν νέων, λιγότερο ευνοϊκών διατάξεων — Αρχή σύμφωνα με την οποία κάθε υπάλληλος έχει προσδοκία στην εξέλιξη της σταδιοδρομίας του)

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/42
            
         Απόφαση του Δικαστηρίου Δημόσιας Διοίκησης της 28ης Ιουνίου 2007 — da Silva κατά Επιτροπής
   (Υπόθεση F-21/06) (1)
   
   (Υπαλληλική - Διορισμός σε βαθμό - Θέση διευθυντή δημοσιευθείσα προ της 1ης Μαΐου 2004 - Τροποποίηση του ΚΥΚ - Άρθρο 2 και άρθρο 5, παράγραφος 5, του παραρτήματος ΧΙΙΙ του ΚΥΚ - Κατάταξη σε βαθμό κατ' εφαρμογήν νέων, λιγότερο ευνοϊκών διατάξεων - Αρχή σύμφωνα με την οποία κάθε υπάλληλος έχει προσδοκία στην εξέλιξη της σταδιοδρομίας του)
   (2007/C 183/81)
   Γλώσσα διαδικασίας: η γαλλική
   Διάδικοι
   
      Προσφεύγων: Joao da Silva (Βρυξέλλες, Βέλγιο) (εκπρόσωποι: G. Vandersanden και L. Levi, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: J. Currall, H. Kraemer και K. Hermann)
   
      Παρεμβαίνον υπέρ της καθής: Συμβούλιο της Ευρωπαϊκής Ενώσεως (εκπρόσωποι: M. Arpio Santacruz και I. Sulce)
   Αντικείμενο της υποθέσεως
   Αφενός, αίτημα ακυρώσεως της αποφάσεως της Επιτροπής της 18ης Μαΐου 2005 περί διορισμού του προσφεύγοντος ως διευθυντή, καθόσον ορίζει την κατάταξή του στον βαθμό A*14 αντί του βαθμού A2 που αναφερόταν στην ανακοίνωση κενής θέσεως που δημοσιεύτηκε το 2003, και, αφετέρου, αίτημα αποδόσεως στον προσφεύγοντα του βαθμού A*15 (πρώην A2) καθώς και αναδρομικής ανασυστάσεως της σταδιοδρομίας του
   Διατακτικό της αποφάσεως
   Το Δικαστήριο Δημόσιας Διοίκησης αποφασίζει:
   
               1.
            
            
               Ακυρώνει την απόφαση της Επιτροπής των Ευρωπαϊκών Κοινοτήτων, της 18ης Μαΐου 2005, περί κατατάξεως του J. da Silva ως διευθυντή στον βαθμό Α*14, κλιμάκιο 2.
            
         
               2.
            
            
               Η Επιτροπή των Ευρωπαϊκών Κοινοτήτων φέρει τα δικαστικά έξοδα του J. da Silva καθώς και τα δικά της δικαστικά έξοδα.
            
         
               3.
            
            
               Το Συμβούλιο της Ευρωπαϊκής Ενώσεως φέρει τα δικαστικά έξοδά του.
            
         
      (1)  EE C 108 της 6.5.2006, σ. 31.